ਨਵੀਂ ਵਿਸ਼ਵ ਵਿਵਸਥਾ (ਸਾਜ਼ਿਸ਼ ਸਿਧਾਂਤ)
ਨਵੀਂ ਵਿਸ਼ਵ ਵਿਵਸਥਾ ਨੂੰ ਵੱਖ-ਵੱਖ ਸਾਜ਼ਿਸ਼ੀ ਥੀਓਰੀਆਂ ਅਨੁਸਾਰ  ਇੱਕ ਉਭਰ ਰਹੀ ਸਰਬਸੱਤਾਵਾਦੀ ਵਿਸ਼ਵ ਸਰਕਾਰ ਹੈ। ਨਿਊ ਵਰਲਡ ਆਰਡਰ ਬਾਰੇ ਸਾਜ਼ਿਸ਼ ਦੇ ਸਿਧਾਂਤਾਂ ਵਿੱਚ ਸਾਂਝਾ ਵਿਸ਼ਾ ਇਹ ਹੈ ਕਿ ਇੱਕ ਵਿਸ਼ਵਵਿਆਪੀ ਏਜੰਡਾ ਦੇ ਨਾਲ ਇੱਕ ਗੁਪਤ ਸ਼ਕਤੀ ਇੱਕ ਤਾਨਾਸ਼ਾਹੀ ਵਿਸ਼ਵ ਸਰਕਾਰ ਦੁਆਰਾ ਸੰਸਾਰ ਉੱਤੇ ਰਾਜ ਕਰਨ ਦੀ ਸਾਜ਼ਿਸ਼ ਕਰ ਰਹੀ ਹੈ - ਜੋ ਕਿ ਪ੍ਰਭੁੱਤ ਰਾਸ਼ਟਰ-ਰਾਜਾਂ ਦੀ ਥਾਂ ਲੈ ਲਵੇਗੀ - ਅਤੇ ਇੱਕ ਸਰਬ-ਵਿਆਪਕ ਪ੍ਰਚਾਰ ਜਿਸ ਦੀ ਵਿਚਾਰਧਾਰਾ ਇਤਿਹਾਸ ਦੀ ਤਰੱਕੀ ਵਜੋਂ ਨਿਊ ਵਰਲਡ ਆਰਡਰ ਦੀ ਸਥਾਪਨਾ ਦੀ ਸ਼ਲਾਘਾ ਕਰਨਾ ਹੈ। ਇਸ ਲਈ ਬਹੁਤ ਸਾਰੀਆਂ ਪ੍ਰਭਾਵਸ਼ਾਲੀ ਇਤਿਹਾਸਕ ਅਤੇ ਸਮਕਾਲੀ ਹਸਤੀਆਂ ਨੂੰ ਇੱਕ ਜੁੰਡਲੀ ਦਾ ਹਿੱਸਾ ਹੋਣ ਪੇਸ਼ ਕੀਤਾ ਜਾਂਦਾ ਹੈ ਜੋ ਕਿ ਬਹੁਤ ਸਾਰੇ ਫਰੰਟ ਸੰਗਠਨਾਂ ਰਾਹੀਂ ਕੰਮ ਕਰਦੀਆਂ ਹਨ, ਤਾਂ ਜੋ ਸੰਸਾਰ ਹਕੂਮਤ ਨੂੰ ਪ੍ਰਾਪਤ ਕਰਨ ਲਈ ਇੱਕ ਚੱਲ ਰਹੇ ਸਾਜਸ਼ ਦੇ ਕਦਮਾਂ ਵਜੋਂ, ਕੌਮੀ ਅਤੇ ਅੰਤਰਰਾਸ਼ਟਰੀ ਪੱਧਰ ਦੇ ਦੋਵੇਂ ਵਿਵਾਦਗ੍ਰਸਤ ਨੀਤੀਆਂ ਰਾਹੀਂ ਸਿਸਟਮ ਦੇ ਸੰਕਟ ਪੈਦਾ ਕਰਨ ਤੋਂ ਲੈ ਕੇ, ਮਹੱਤਵਪੂਰਨ ਰਾਜਨੀਤਕ ਅਤੇ ਵਿੱਤੀ ਘਟਨਾਵਾਂ ਦਾ ਤਾਲਮੇਲ ਕੀਤਾ ਜਾ ਸਕੇ। 1990 ਦੇ ਦਹਾਕੇ ਦੇ ਸ਼ੁਰੂ ਤੋਂ ਪਹਿਲਾਂ, ਨਿਊ ਵਰਲਡ ਆਰਡਰ ਦੀ ਸਾਜਿਸ਼ ਦਾ ਸਿਧਾਂਤ ਦੋ ਅਮਰੀਕੀ ਕਾਊਂਟਰ ਕਲਚਰਾਂ ਤੱਕ ਸੀਮਿਤ ਸੀ, ਮੁੱਖ ਰੂਪ ਵਿੱਚ ਖਾੜਕੂ ਤੌਰ 'ਤੇ ਸਰਕਾਰ ਵਿਰੋਧੀ ਸੱਜਾ ਪੱਖ ਸੀ ਅਤੇ ਦੂਜਾ ਮੂਲਵਾਦੀ ਈਸਾਈਅਤ ਦਾ ਉਹ ਹਿੱਸਾ ਜਿਸ ਦਾ ਸੰਬੰਧ ਅੰਤ-ਸਮੇਂ ਐਂਟੀਕਰਾਈਸਟ ਦੇ ਉਤਪੰਨ ਹੋਣ ਨਾਲ ਹੈ।  ਮਾਈਕਲ ਬਾਰਕੁਨ ਅਤੇ ਚਿਪ ਬਿਰਲੇਟ ਵਰਗੇ ਸੰਦੇਹਵਾਦੀ ਲੋਕਾਂ ਦਾ ਕਹਿਣਾ ਹੈ ਕਿ ਨਿਊ ਵਰਲਡ ਆਰਡਰ ਦੇ ਬਾਰੇ ਸੱਜਾ ਵਿੰਗ ਲੋਕਪ੍ਰਿਅ ਸਾਜ਼ਿਸ਼ੀ ਸਿਧਾਂਤ ਨਾ ਕੇਵਲ ਕਲੰਕਿਤ ਗਿਆਨ ਦੇ ਬਹੁਤ ਸਾਰੇ ਚਾਹਵਾਨਾਂ ਦੁਆਰਾ ਅਪਣਾਏ ਗਏ ਸਨ, ਸਗੋਂ ਪਾਪੂਲਰ ਸੱਭਿਆਚਾਰ ਵਿੱਚ ਵੀ ਰਚ ਗਏ ਸੀ, ਇਸ ਤਰ੍ਹਾਂ 20 ਵੀਂ ਸਦੀ ਦੇ ਅੰਤ ਅਤੇ 21 ਵੀਂ ਸਦੀ ਵਿੱਚ ਸੰਯੁਕਤ ਰਾਜ ਅਮਰੀਕਾ ਵਿੱਚ ਇੱਕ ਯੁੱਗ ਸ਼ੁਰੂ ਹੋਇਆ ਜਿੱਥੇ ਲੋਕ ਸਰਗਰਮੀ ਨਾਲ ਐਪੋਕਲਿਪਟਿਕ ਮਿਲੀਨੇਰੀਅਨ ਸਨਾਰੀਓ ਲਈ ਤਿਆਰੀਆਂ ਕਰ ਰਹੇ ਹਨ।ਉਹ ਸਿਆਸੀ ਵਿਗਿਆਨੀ ਚਿੰਤਾ ਕਰਦੇ ਹਨ ਕਿ ਨਿਊ ਵਰਲਡ ਆਰਡਰ ਸਾਜ਼ਿਸ਼ ਦੇ ਸਿਧਾਂਤਾਂ ਨੂੰ ਲੈ ਕੇ ਜਨ ਹਿਸਟੀਰੀਆ ਅੰਤ ਵਿੱਚ ਅਮਰੀਕੀ ਸਿਆਸੀ ਜੀਵਨ ਤੇ ਤਬਾਹਕੁਨ ਅਸਰ ਪਾ ਸਕਦਾ ਹੈ, ਜਿਸ ਵਿੱਚ ਵਿਅਕਤੀਗਤ ਦਹਿਸ਼ਤਗਰਦੀ ਵਧਣ ਤੋਂ ਲੈ ਕੇ ਸੱਤਾਵਾਦੀ ਅਲਟਰਾ-ਰਾਸ਼ਟਰਵਾਦੀ ਮਾਅਰਕੇਬਾਜ਼ਾਂ ਦੀ ਸ਼ਕਤੀ ਵਿੱਚ ਵਾਧਾ ਹੋਣ ਤੱਕ ਸ਼ਾਮਲ ਹੋ ਸਕਦਾ ਹੈ। 